For tre år siden blev Nordjyllands Politi opmærksom på, at næstformanden havde børnepornofilm liggende. Onsdag formiddag kom sagen for i byretten i Aalborg. Den 30-årige mand tilstod. TV2/NORD talte med manden efter retssagen. - Det er en kæmpefejl og jeg fortryder det bittert, siger han til TV2/NORD. - Det er noget jeg har lagt bag mig. Jeg har bearbejdet det med min familie og venner, og gået til psykolog, siger han videre. Før sin tid som næstformand var han ungdomstræner i badmintonklubben. Nu vil han bare gerne have sagen afsluttet, så han kan komme videre med sit liv. - Det vil aldrig ske igen, siger den brødbetyngede mand til TV2/NORD. Der forventes dom d. 11. maj.
En 30-årig nu tidligere næstformand i en nordjysk badmintonklub, har ved byretten i Aalborg, tilstået at have været i besiddelse af over 250 børnepornofilm.

 